Šlītere
Šlītere on küla (mazciems) Kuramaal Lätis Talsi piirkonna Dundaga vallas. Küla asub valla loodeosas Zilije kalni Šlītere nõlval. Šlītere jääb valla keskusest Dundagast 14 ja Riiast 168 kilomeetri kaugusele. Külas kasvav nimetu tamm (kõrgus 22, ümbermõõt 5,22 m) ja saar ümbermõõduga 3,68 meetrit on looduskaitse all. Ka on looduskaitse all kaks jugapuud, Zartapi kraav ja Zilije kalni Šlītere nõlv. Suur osa külast jääb Slītere rahvusparki. Šlīteres asub aastal 1890 ehitatud Šlītere majakas, mille juures tegutseb ka muuseum. Majaka torn on riikliku kaitse all olev muinsusmälestis. Kohaliku kaitse all on Taaveti linnuse nime kandev muinaslinnus. Aastail 2009-2021 kuulus küla Dundaga piirkonda.